alexandrainst/scandi-wiki huggingface dataset:
Skjesvatn

Skjesvatn eller Skjesvatnet er ein innsjø som ligg i Hjartdal kommune i Vestfold og Telemark. Hovudtilløpa er Skjesåi og Åtoåi, medan utløpet skjer via Gauslåsåi og ut i elva Hjartdøla. Systemet høyrer til Skiensvassdraget.

Innsjøar i Hjartdal
Reservoar i Vestfold og Telemark
Skiensvassdraget
Sjåvatn

Sjåvatn eller Sjåvatnet er ein innsjø som ligg i kommunane Notodden og Hjartdal i Vestfold og Telemark. Vatnet har utløpet sitt i elva Digeråi og elva Kåla. Digeråi munnar ut i Tinnsjøen og Kåla i Tinneelva, og er dermed ein del av Skiensvassdraget.

Innsjøar i Hjartdal
Innsjøar i Notodden
Skiensvassdraget
Siljantjern

Siljantjern er eit tjern som ligg i kommunane Skien og Bamble i Vestfold og Telemark. Bolvikelva, som drenerer Kilevann, renn gjennom tjernet, før han tømmer seg i Herreelva, på veg mot havet og Frierfjorden.

Innsjøar i Vestfold og Telemark
Innsjøar i Skien
Geografi i Bamble
Herrevassdraget
Reksjå

Reksjå er eit vatn som ligg i Tinn kommune i Vestfold og Telemark. Reksjå er delt i tre delar av to sund. Den vestlege og nordlegaste delen heiter Nordfjorden, den midtre delen heiter Midtfjorden, og den austlege og sørlege delen heiter Sudfjorden.

Innsjøar i Tinn
Skiensvassdraget
Raudfittjørni

Raudfittjørni (1207 moh) er eit lite vatn som ligg i Tinn kommune i Vestfold og Telemark. Vatnet renn ut i elva Hondle, som munnar ut i Møsvatnet. Systemet høyrer til Skiensvassdraget. Vatnet ligg nedanfor Bågåfjellet (1413 moh). Raudfittjørni har utløpet sitt frå Grunnostjørni

Innsjøar i Tinn
Skiensvassdraget
Norsjø

Norsjø er ein innsjø i Vestfold og Telemark. Namnet kjem av gammalnorsk nór, som tyder «trong» eller «smal». Djupna ligg for ein stor del på om lag 170 m. Innsjøen er regulert med demning ved Skotfoss til ei høgd over havet på 15,3 m. Lengda er om lag 30 km.

Dei fleste elvar som høyrer til Skiensvassdraget samlar seg i Norsjø før vassdraget munnar ut i Skienselva. Dei største av desse er Eidselva frå Bandakkanalen, Bøelva (Gvarvelva) frå Seljordsvatn og Sauarelva frå Heddalsvatnet.

Norsjø er drikkevasskjelde for kommunane Skien og Nome. 

Norsjø utgjer ein sentral del av Telemarkskanalen ved at han går frå Bandak-Norsjøkanalen, òg kalla Bandakkanalen, til Norsjø-Skienkanalen.

Det er ein del reiselivsverksemd ved Norsjø, i hovudsak frå Ulefoss og nordover. Her finn ein, utan overnattingsstader og campingplassar, både golfbane og museum.

Sluseanlegga til begge nemnde kanalar er populære turistmål, t.d. Løveid ved Skotfoss (Norsjø-Skienkanalen), og Ulefoss og Vrangfoss (Bandakkanalen). Ulefos Hovedgaard er ein del av Telemark Museum.

Innsjøar i Vestfold og Telemark
Innsjøar i Skien
Geografi i Nome
Geografi i Midt-Telemark
Norsjø–Skienkanalen
Reservoar i Vestfold og Telemark
Skiensvassdraget
Nisser

Nisser er ein innsjø i kommunane Nissedal og Kviteseid i Vestfold og Telemark. Namnet kjem frå gammalnorsk «Niðrsær», der første del «Niðr» har tydinga «nedre», medan andre del «sær» tyder «sjø», altså 'Den nedre sjøen'.

Hovudtilløpet kjem via «Straumen» frå Vråvatn, medan utløpet skjer via Nisseråna, som ved Haugsjåsund går saman med Fyresdalsåna og blir til Nidelva, som møter havet ved Arendal. Systemet er ein del av Arendalsvassdraget.

Nisser er den største innsjøen i Telemark og den 13. største innsjøen i Noreg. Innsjøen har ei lengd på om lag 35 km. Eit av dei største kalkingsprosjekta i Europa vert drive i Nisser.

I 1914 vart det bygd to sluser mellom Nisser og Vråvatn (248 moh). Storstraum - Småstraumkanalen, den tredje og minste av kanalane i Telemark, var med dette ein realitet. Dette gjorde det mogeleg å reise heile den 50 km lange strekninga frå Tveitsund til Vråliosen med båt. Det er framleis mogeleg å reise vatna på langs med veteranbåten «Fram». 

Omtrent midtvegs på Nisser kan ein krysse innsjøen på ei kabelferje frå Nesland til Fjone. 

Rundt Nisser er det lett å finne idylliske badeplassar. I nordenden finst ein idyllisk innlands skjergard, med mange små holmar, svaberg og sandstrender. Turistindustrien rundt Nisser har blomstra opp sidan 60 - 70-talet, spesielt ved nordenden av vatnet, i Vrådal, eller Eidstod. Ein finn eit rikeleg utbod av både hotellsengeplassar og utleigehytter og campingplassar rundt innsjøen. I Vrådal finn ein ein 9-hols golfbane, samt eit vintersportssenter. 

Av fisk i vatnet finn ein aure, røye, sik og tryte (åbor). Det er mykje småaure i Nisser, medan rekordfisken vog 4 kg.

Innsjøar i Vestfold og Telemark
Geografi i Nissedal
Geografi i Kviteseid
Arendalsvassdraget
Nesvatn

Nesvatn er ein innsjø på grensa mellom Vestfold og Telemark og Agder. Innsjøen ligg hovudsakleg i Fyresdal, men har utløpet sitt i Åmli, i elva Espeliåi. Nesvatn er ein del av Arendalsvassdraget.

Innsjøar i Fyresdal
Geografi i Åmli
Reservoar i Vestfold og Telemark
Reservoar i Agder
Arendalsvassdraget
Mari Eifring

Mari Eifring () var leiar i Raud Ungdom i perioden 2008-2010. Ho vart vald på landsmøtet i april 2008, og tok over etter Mimir Kristjansson. Eifring hadde då vore medlem av sentralstyret i organisasjonen sidan 2006. I 2010 gjekk ho av, og Iver Aastebøl tok over som leiar.

Norske ungdomspolitikarar
Raudt-politikarar
Politikarar frå Oslo
Elva Santiago

Santiago er ei av dei store sideelvene til Marañón. Ho startar med ein bit i Morona-Santiago-provinsen i Ecuador og renn heilt aust i Amazonas-regionen i Peru parallelt med grensa til Loreto-regionen. Santiago oppstår der Zamora og Namangoza flyt saman i Morona-Santiago og endar i Marañón mellom Teniente Pinglo og Pongo de Manserriche. Saman med Morona, drenerer Santiago store delar av Morona-Santiago-provinsen. Zamora drenerer dessutan delar av austlege Zamora-Chinchipe-provinsen. Landskapet ved Santiago ligg mellom 200 og 500 moh.

Santiago er grovt rekna 220–230 kilometer lang, av det ca. 50 km i Ecuador. Men går ein til dei fjernaste kjeldene i Azuayprovinsen er ho vesentleg lengre.

Kjelder
 The Rough Guide Map Peru, Rough Guide
 thinkquest.org om hydrografi 

Santiago
Santiago
Morona

Morona er ei sideelv til Marañón. Saman med elva Santiago drenerer Morona store delar av Morona-Santiago-provinsen i Ecuador. Største delen av Morona renn heilt vest i Loreto-regionen i Peru og endar i Marañón ved Puerto América.

Kjelder
 The Rough Guide Map Peru, Rough Guide

Elvar i Peru
Elvar i Ecuador
Neslandsvatn

Neslandsvatn er ein tettstad sørvest i Drangedal kommune i Vestfold og Telemark fylke med . Neslandsvatn er òg namnet på det vatnet som tettstaden ligg ved. Vatnet drenerer ein del av det sørvestlege Drangedal, og renn ut i nedre Tokke.

Sørlandsbanen har stasjon i Neslandsvatn, og frå her går òg det nedlagde sidesporet til Kragerø (Kragerøbanen).

Neslandsvatn var ein del av Kroken prestegjeld. Fylkesvegen gjennom Kroken går mellom Rv38 ved Heldøla og E18 ved Tangen i Kragerø kommune.

På Neslandsvatn ligg Kroken skole og Kroken barnehage. Neslandstunet ligg òg der.

Sjå òg
 Tettstader i Telemark

Kjelder
 SSB: «Tettsteder og sentrumssoner. 1. januar 2005. Telemark»

Tettstader i Vestfold og Telemark
Geografi i Drangedal
Napevatn

Napevatn eller Napevatnet er ein innsjø i Vestfold og Telemark. Det vesentlegaste av innsjøen ligg i Fyresdal kommune, mens austspissen ligg i Nissedal kommune, der vatnet har utløpet sitt i elva Frostdøl som munnar ut i Nisser. Systemet høyrer til Arendalsvassdraget.

Kjelder 

Innsjøar i Fyresdal
Geografi i Nissedal
Reservoar i Vestfold og Telemark
Arendalsvassdraget
Romvandring

Ei romvandring er når ein romfarar oppheld seg utanfor romfarkosten sin. Ei romvandring kan skje ute i det tomme verdsrommet, eller det kan skje på ei framand overflate, som til dømes månen eller jamvel ein annan planet. Slike vandringar vert på engelsk kalla "Extra-vehicular activity", som fritt omsett til norsk vert "aktivitetar utanfor fartøyet". 

Det første mennsket som utføyrde ei romvandring utanfor romfartøyet, var den sovjetrussiske kosmonauten Aleksej Leonov då han den 18. mars 1965 forlet romfarkosten Voskhod 2.

Nokre viktige datoar: 
 18. mars 1965: Den sovjetrussiske kosmonauten Aleksej Leonov forlet romfarkosten Voskhod 2 og utføyrer den første romvandringa i historia.

 3. juni 1965: Under Gemini 4-ferda vert Edward White den første amerikanaren som gjennomføyrer ei romvandring.

 20. juli 1969: Den første romvandringa på en framand himmellekam, då månelandaren Eagle (Ørna) ifrå Apollo 11 brakte Neil Armstrong og Buzz Aldrin til månen.

 7. januar 1984: Den første romvandringa utan å vera forankra i noko romfartøy, vart utført av astronauten Bruce McCandless ved å sveve fritt i verdsrommet med ein Manned Maneuvering Unit på ryggen.

 25. juli 1986: Kosmonauten Svetlana Savitskaja vart den første kvinnelege romvandraren, då ho oppheldt seg 3 timar og 35 minuttar utanfor romstasjonen Saljut 7.

 9. desember 1988: Ved det tre vekers opphaldet sitt på romstasjonen Mir, vert franske Jean-Loup Chrétien den første romvandraren som ikkje er amerikansk eller russisk.

 12. desember 2006: Under bygginga av den internasjonale romstasjonen vert den norskætta svensken Christer Fuglesang den første skandinaven som utfører ei romvandring.

Rekordar 
 Den lengstvarige romvandringa som er utført er på 8 timar og 56 minuttar, og vart gjord av den amerikanske astronauten Susan J. Helms den 11. mars 2001.

 Anatolij Solovjev held begge rekordane for antal romvandringar samt for total lengde med 16 romvandringar på til saman 82 timar, 22 minuttar.

Romfart
Møsvatn

Møsvatn er ein innsjø som i hovudsak ligg i Vinje kommune i Vestfold og Telemark. Innsjøen er ein del av Skiensvassdraget. Langs breidda er det funne ei mengde spor frå steinalderen, og her finst òg nokre av dei høgastliggande fjellgardane i Noreg. 

Innsjøen er ei viktig ferdselsåre for fastbuande og turistar. Han vert trafikkert av rutebåt om sommaren og snøscooter om vinteren. Møsvatn vart regulert i åra frå 1903. Olav Heggstad leia arbeidet med denne reguleringa.

Møsvatn er demd opp av Møsvassdammen og Torvehovdammen og er hovudmagasin for Frøystul kraftverk. Innsjøen er den tredje største i Noreg med ein kapasitet på 1066 millionar m³.

Sjå òg 
 Møsstrond

Bakgrunnsstoff 
 Bilete på artific.org

Innsjøar i Vinje
Innsjøar i Tinn
Hardangervidda
Reservoar i Vestfold og Telemark
Skiensvassdraget
Midvatn

Midvatn er eit vatn som ligg i Fyresdal kommune i Vestfold og Telemark. Vatnet, som ligg midt oppå Fyresdalsheiane, har tilløpet sitt frå Hovvatn-magasinet. Utløpet skjer via elva Finndøl, som seinare renn ut i Dalåni, på veg mot Fyresvatnet. Systemet høyrer til Arendalsvassdraget.

Innsjøar i Fyresdal
Reservoar i Vestfold og Telemark
Arendalsvassdraget
Familien Ashton

Familien Ashton (engelsk A Family At War) var ein britisk fjernsynsserie som vart synt på NRK på 1970-talet. Serien som vart skapa av John Finch og produsert av Granada Television for det kommersielle fjernsynsnettverket ITV vart opphavleg synt på britisk fjernsyn frå 1970 til 1972. Serien var òg særs populær i Noreg. Den omhandlar mellomklasse-familien Ashton frå Liverpool og følgjer deira skjebne frå 1938 og gjennom andre verdskrigen.

Det vart laga 52 episodar, alle unntatt åtte i fargar. Episodane 25 til 32 vart filma i svart-kvitt på grunn av av ein fagforeiningskonflikt.

Den minneverdige temamusikken er teken frå første sats ("Allegro") av Ralph Vaughan Williams sin Symfoni nr. 6.

Personar 
 Edwin Ashton (faren i familien Ashton) - Colin Douglas
 Jean Ashton (moren i familien Ashton) - Shelag Fraser
 Margaret Ashton (dotter) - Leslie Nunnerly
 David Ashton (son) - Colin Campbell
 Sheila Ashton (Davids kone) - Coral Atkins
 Philip Ashton (son) - Keith Drinkel
 Freda Ashton (dotter) - Barbara Flynn
 Robert Ashton (son) - David Dixon
 Sefton Briggs (Jeans bror) - John McKelvey
 Tony Briggs (Seftons son) - T.R. Bowen
 John Porter (Margarets mann) - Ian Thompson

DVD-utgåve 
Alle episodane av A Family At War er utgjevne på DVD i Storbritannia. Første årgang er òg tilgjengeleg via Amazon.com.

Lenkjer 
 A Family at War (fan nettstad) 
 A Family at War på Internet Movie Database
 A Family at War  på TV.com

Fjernsynsseriar frå 1970-åra
Britiske fjernsynsseriar
Lognvikvatn

Lognvikvatn er ein innsjø som ligg i Rauland i Vinje kommune i Vestfold og Telemark. Innsjøen strekkjer seg frå Øygarden i aust til Austbø i vest. Han er skilt frå Tansvatn gjennom det smale sundet Laupet. Frå Tansvatn held Tansåi fram, og munnar ut i Totak etter ein snau kilometer.

Namnet på innsjøen stammer kanskje frå dei to gardane Lognvik Nordre og Søndre som ligg i nordaustenden av vatnet.

Referansar

Bakgrunnsstoff
Djupnekart

Innsjøar i Vinje
Langevatn i Vinje

Langevatn er eit vatn som ligg i Vinje kommune i Vestfold og Telemark.

Innsjøar i Vinje
Langesæ

Langesæ er ein innsjø som ligg i Vinje kommune i Vestfold og Telemark. Han har utløpet sitt i Langesæåi, ned til Førsvatn.

Innsjøen kan regulerast mellom 1091 og 1067 moh og er demd opp. Vatnet vert nytta i Kjela kraftverk.

Innsjøar i Vinje
Reservoar i Vestfold og Telemark
Langesjå

Langesjå er ein innsjø som ligg i Tinn kommune i Vestfold og Telemark. Vatnet renn over i vatnet Gåsos som så renn ut i elva Hondle. Hondle munnar igjen ut i Møsvatnet. Systemet høyrer til Skiensvassdraget.

I Langesjå føregår det næringsfiske etter rakfisk.

Innsjøar i Tinn
Skiensvassdraget
Hardangervidda
Langen i Nome

Langen er eit vatn som ligg i Nome kommune i Vestfold og Telemark.

Innsjøar i Vestfold og Telemark
Geografi i Nome
Langeidvatn

Langeidvatn er ein innsjø som ligg i Vinje kommune i Vestfold og Telemark. Innsjøen består av øvre og nedre Langeidvatn, som begge er demd opp. Desse har sitt utløp til Vadtjønnane (øvre og nedre), som òg er demd opp. Frå her går det røyrgate til Haukeli kraftverk. Systemet sitt naturlege utløp er til elva Kjela, like oppfor kraftstasjonen.

Innsjøar i Vinje
Reservoar i Vestfold og Telemark
Kjelavatn

Kjelavatn er ein innsjø som ligg i Vinje kommune i Vestfold og Telemark. Innsjøen har hovudtilløpet sitt frå Ståvatn, og vert drenert via elva Kjela. Systemet høyrer til Skiensvassdraget.

Kjelavatn er demd opp og kan regulerast mellom 944 og 918 moh

Vatnet frå innsjøen vert nytta i Kjela kraftverk.

Innsjøar i Vinje
Reservoar i Vestfold og Telemark
Skiensvassdraget
Kjørull

Kjørull er ein innsjø som ligg i Nissedal kommune i Vestfold og Telemark. Hovudtilløp og utløp skjer via Nisserelva, like før denne saman med Fyreselv dannar starten på Nidelva, heilt sør i kommunen. Systemet høyrer til Arendalsvassdraget.

Innsjøar i Vestfold og Telemark
Geografi i Nissedal
Arendalsvassdraget
Kovvatnet i Hjartdal

Kovvatnet er eit vatn som ligg i Hjartdal kommune i Vestfold og Telemark. Tilløp og utløp skjer via elva Kova, som renn gjennom vatnet.

Innsjøar i Hjartdal
Reservoar i Vestfold og Telemark
Skiensvassdraget
Kviteseidvatnet

Kviteseidvatnet er ein innsjø i Kviteseid kommune i Vestfold og Telemark. Innsjøen er ein del av Telemarkskanalen, og høyrer til Skiensvassdraget.

Kviteseidvatnet har dei to tilløpa sine frå vest. Dette frå det vesle vatnet Sundkilen og via «Straumen» frå Bandak. I aust held «Straumen» fram og vatnet spring ut til Flåvatn. På grunn av oppdemminga av Flåvatn (Hogga sluse) er det ingen høgdeskilnad mellom desse fire vatna.

Innsjøar i Vestfold og Telemark
Geografi i Kviteseid
Skiensvassdraget
Kalhovdfjorden

Kalhovdfjorden er ein innsjø i Tinn kommune i Vestfold og Telemark. Innsjøen er ein del av Skiensvassdraget, og har utløpet sitt i elva Mår, som renn ned til Tinnsjå.

Innsjøar i Tinn
Skiensvassdraget
Reservoar i Vestfold og Telemark
Kallungsjåen

Kallungsjåen er eit vatn som ligg helt nordvest i Vinje kommune i Vestfold og Telemark, langs grensa mot Tinn kommune. Vatnet vert drenert via Sletteåi til Vråsjåen, og vidare ut i Grytfjorden i Kalhovdfjorden i Tinn kommune. Systemet, som renn vidare til Tinnsjå, høyrer til Skiensvassdraget.

Innsjøar i Vinje
Innsjøar i Tinn
Skiensvassdraget
Kilevann

Kilevann er ein innsjø som ligg i Skien kommune i Vestfold og Telemark. Innsjøen er ein vesentleg del av det vesle Herrevassdraget som munnar ut ved Herre i Frierfjorden, i Bamble kommune.

Kilevann er meromiktisk, det vil seie at det nedste vasslaget er stilleståande. I dette tilfellet består det av gammalt sjøvatn, truleg frå landhevinga etter siste istid for 8–9 000 år sidan.

Andre meromiktiske innsjøar med gammalt sjøvatn i Noreg er Rørholtfjorden i Tokke, Tronstadvatn, Birkelandsvatn, Salvatnet, Botnvatn, Rørhopvatn og Strandvatn.

Innsjøar i Skien
Herrevassdraget
Meromiktiske innsjøar
Holmevatnet i Nissedal

Holmevatnet er eit vatn som ligg i Nissedal kommune i Vestfold og Telemark.

Innsjøar i Vestfold og Telemark
Geografi i Nissedal
Holmavatnet i Vinje

Holmavatnet er ein innsjø sør for Haukelifjell,  på grensa mellom  Vinje kommune i Vestfold og Telemark og Suldal kommune i Rogaland. Ein liten del ligg òg i Bykle kommune i Agder.

Innsjøar i Vinje
Geografi i Suldal
Innsjøar i Bykle
Reservoar i Vestfold og Telemark
Reservoar i Rogaland
Reservoar i Agder
Sitkagran

Sitkagran (Picea sitchensis) er ein plante i furufamilien, tilhøyrande granslekta. Ho høyrer naturleg heime på Stillehavskysten i Nord-Amerika, mellom den 39. og 62. breiddegraden. 

Det er eit utprega kysttre. Det kan bli av verdas største tre; i Amerika når det høgder nær 100 meter og diametre over 4 meter. Sitkagrana er mykje bruka i skogreisinga i Vest-Europa.

Sitkagrana har mørkgrøne nåler med glasaktige, kvasse nålespisser.

Sitkagran i skogbruket 
Sitkagran er lyskrevjande. Ho trivst best i mildt kystklima, på næringsrik, frisk og fuktig jord. Ho toler godt sterk vind. 

Når sitkagran står aleine eller i glisne bestand, vert ho særs kvistrik. I tette bestand kan ho verte slank og kvistrein. Veden er kvit eller lyst gul. Han er lett og inneheld lite harpiks; difor er han mindre varig enn granved. Virket er godt egna til cellulose og tremasse.

Utanom det naturlege utbreiingsområdet har sitkagrana etter kvart fått stor utbreiing, slik at sitkagrana har vorte det
økonomisk viktigaste treslaget i somme av dei nordvestlege delane av Europa, bl.a. i delar av Danmark og
Nord-Tyskland samt i Skottland, Wales og Irland.

Sitkagran i Noreg 
I Noreg vart det planta nokre få sitkagraner rundt 1900, noko meir først på 1920-talet. Frå 1950 vart treslaget systematisk nytta i skogreisinga på kysten av Vestlandet og i Nord-Noreg. På 1960-talet vart det årleg sett ut om lag 5 millionar sitkaplantar for året. I Noreg har vi no om lag 500 000 dekar sitkagranskog.

I skogreisinga i Nord-Noreg har lutzigran, ei kryssing eller ei mellomform mellom sitkagran og kvitgran, dei siste tretti åra teke plassen til sitkagrana i skogreisingsarbeidet.

Kjelder 
 Knut Skinnemoen: Skogskjøtsel Landbruksforlaget 1969
 Fylkesmannen i Hordaland
 Bernt-Håvard Øyen: Vekst og produksjon i bestand med sitkagran

Bakgrunnsstoff

Granslekta
Hellersvatnet

Hellersvatnet er ein innsjø som ligg på grensa mellom kommunane Drangedal og Nissedal i Vestfold og Telemark. Vatnet, som er det tredje største i Drangedal, er 2 km langt og om lag 2 km breitt på det breiaste. Hellersvannet vert drenert via Holmvatnet og Søvasselva til Gautefallelva, og er dermed ein del av Kragerøvassdraget.

Namnet kjem av at det ved utløpet finst ein heller (Hellersvannhelleren), der det mellom anna er funne spor frå steinalderen.

Innsjøar i Drangedal
Geografi i Nissedal
Kragerøvassdraget
Heddalsvatnet

Heddalsvatnet er ein innsjø som ligg i kommunane Notodden og Midt-Telemark i Vestfold og Telemark. Hovudtilløpet til innsjøen er Tinnelva og Heddøla. Utløpet er elva Saua, som renn ned til Norsjø. Systemet er ein del av Skiensvassdraget.

Innsjøar i Notodden
Geografi i Midt-Telemark
Skiensvassdraget
Norsjø-Skienkanalen
Gøystavatnet

Gøystavatnet (òg kalla Gøyståvatnet og Gøystvatnet) er ein innsjø i Tinn kommune i Telemark. Han er regulert som magasin for Mår kraftverk. Det naturlege utløpet til innsjøen er mot aust til Nysetdøla og Gøyst som renn ned til Tinnsjå. Etter utbygginga av kraftverket er sjøen oppdemt til same nivå som Kalhovdfjorden i naboelva Mår i nord, og dei to sjøane dannar no eit samanhengande magasin som òg omfattar Strengetjønnan, Kilsfjorden, Sprogen, Geitebufjorden, Grytefjorden og Viervatnet. Vassføringa frå Gøystavatnet overførast til Mår kraftverk via ein tunnel frå Grottetjønn noko lengre ned i Nysetdølas løp.

Referansar 

Innsjøar i Tinn
Skiensvassdraget
Gåsos

Gåsos ein innsjø som ligg i Tinn kommune i Vestfold og Telemark i ei høgd på 1146 meter over havet. Innsjøen Langesjå renn ut i Gåsos som så renn ut i elva Hondle. Hondle munnar ut i Møsvatnet. Systemet høyrer til Skiensvassdraget.

Gåsos ligg på eigedomen til garden Hardingroe.

Innsjøar i Tinn
Skiensvassdraget
Grøssæ

Grøssæ er ein innsjø som ligg i Fyresdal kommune i Vestfold og Telemark og Bygland kommune i Agder fylke. Han vert drenert via Storåni som går over i Tovdalselva.

Innsjøar i Agder
Geografi i Bygland
Innsjøar i Fyresdal
Tovdalsvassdraget
Grunnostjørni

Grunnostjørni (1210 moh) er eit lite vatn som ligg i Tinn kommune i Vestfold og Telemark. Vatnet renn ut i elva Hondle, som munnar ut i Møsvatnet. Systemet høyrer til Skiensvassdraget. Vatnet ligg nedanfor Bågåfjellet (1413 moh). Grunnostjørni er det øvst vatnet i denne delen av vassdraget.

Innsjøar i Tinn
Skiensvassdraget
Gorningen

Gorningen er eit vatn som ligg i Siljan kommune i Vestfold og Telemark.

Innsjøar i Vestfold og Telemark
Geografi i Siljan
Gjuvsjåen

Gjuvsjåen er ein innsjø som ligg i Vinje kommune i Vestfold og Telemark. Innsjøen, som ligg på Hardangervidda, heilt nord i kommunen, har utløpet sitt i Gjuvsjååi, som renn ned mot Skardvatnet.

Bakgrunnsstoff 
 Bilete på artific.org

Innsjøar i Vinje
Skiensvassdraget
Førsvatn

Førsvatn er eit vatn som ligg i Vinje kommune i Vestfold og Telemark. Det får hovudtilløp sitt frå Langesæåi, og munnar ut i Førsvassåi, som ganske snart tømmer seg i elva Kjela. Systemet høyrer til Skiensvassdraget.

Innsjøen er magasin for Kjela kraftverk og det vert overført vatn frå fleire andre vassdrag til magasinet.

Innsjøar i Vinje
Skiensvassdraget
Fyresvatnet

Fyresvatnet, òg kalla Fyresvatn, er ein innsjø i Fyresdal kommune i Vestfold og Telemark. Fyresvatnet høyrer til Arendalsvassdraget, og har utløpet sitt via Fyreselv til Nidelva, som munnar ut i havet i Arendal by. Vassdraget er regulert, og reguleringshøgda i Fyresvatnet er ca. 5 m. Med sine 377 djubdemeter er Fyresvatnet den femte djupaste innsjøen i Noreg.
Det vert drive stort fiske i Fyresvatnet, også næringsfiske med ruser. Typiske fiskeartar i vatnet er sik (Coregonus lavaretus), aure (Salmo trutta) og røye (Salvelinus alpinus).

Rerferansarer

Innsjøar i Fyresdal
Arendalsvassdraget
Reservoar i Vestfold og Telemark
Folurdvatnet

Folurdvatnet er eit vatn som ligg i Tokke kommune i Vestfold og Telemark.

Innsjøar i Vestfold og Telemark
Geografi i Tokke
Follsjå

Follsjå er ein innsjø som ligg i Notodden kommune i Vestfold og Telemark. Vatnet vert drenert via Fulldøla, som etter om lag to kilometer tømmer seg i Tinnelva.

Bakgrunnsstoff 

Innsjøar i Notodden
Flåvatn

Flåvatn (eller Flåvatnet) er ein innsjø som ligg i kommunane Nome og Kviteseid i Vestfold og Telemark. Vatnet høyrer til Skiensvassdraget, og er ein del av Telemarkskanalen.

Flåvatn har sitt tilløp frå Kviteseidvatnet, og har utsig i «Straumen» ved Hogga sluse, på veg mot Eidselva og Norsjø.

Innsjøar i Vestfold og Telemark
Geografi i Nome
Geografi i Kviteseid
Skiensvassdraget
Flåte i Telemark

Flåte er eit vatn som ligg i kommunane Skien og Bamble i Vestfold og Telemark fylke. Vatnet har hovudtilløpet sitt frå Langen, og vert drenert via Mevann og Hellestveitvann til Gryteelva og Herreelva og vidare ut i Frierfjorden. Systemet utgjer ein vesentleg del av det vesle Herrevassdraget.

Innsjøar i Skien
Geografi i Bamble
Reservoar i Vestfold og Telemark
Herrevassdraget
Fjellsjåen

Fjellsjåen er eit vatn som ligg i Vinje kommune i Vestfold og Telemark. Vatnet har utløpet sitt i Fjellsjåbekken, ned til Skardvatnet. Systemet høyrer til Skiensvassdraget

Innsjøar i Vinje
Skiensvassdraget
Fjellvannet

Fjellvannet er ein innsjø i Skien kommune i Vestfold og Telemark. Det viktigaste tilløpet til innsjøen er Økterelva, som har utspringet sitt i Økteren. Utløpet er Moelva, som endar i det mindre Slettevannet, før dette renn ut i Hoppestadelva. Systemet høyrer til Skiensvassdraget.

Innsjøar i Skien
Skiensvassdraget